อุทยานแห่งชาติน้ำหนาว อุณหภูมิลดลงต่อเนื่อง ต้อนรับวันหยุด วันพ่อแห่งชาติ นักท่องเที่ยวสัมผัสอากาศที่หนาวเย็นคึกคัก
นายสมเกียรติ กาติ๊บ หัวหน้าอุทยานแห่งชาติน้ำหนาว จังหวัดเพชรบูรณ์ เปิดเผยว่า ช่วงนี้อุณหภูมิที่อุทยานแห่งชาติน้ำหนาว ลดลงอย่างต่อเนื่อง โดยช่วงต้นสัปดาห์นี้ อุณหภูมิลดต่ำลงเรื่อยๆ จาก 13 องศาเซลเซียส ลดลงเป็น 12 องศาเซลเซียส 10 องศาเซลเซียส 8 องศาเซลเซียส และเมื่อวานนี้ (5 ธ.ค. 64) ลดลงเหลือตัวเลขหลักเดียวคือ 5 องศาเซลเซียส ส่วนอุณหภูมิช่วงเช้า วันที่ 6 ธันวาคม 2564 ลดลงจากเดิมถึง 2 องศาเซลเซียส ซึ่งในช่วงวันหยุดยาวติดต่อกันสัปดาห์นี้ (4-6 ธ.ค. 64) นักท่องเที่ยวได้มาสัมผัสกับอากาศที่หนาวเย็นอย่างแน่นอนโดยในช่วงวันพ่อแห่งชาติ 5 ธันวาคม 2564 อุทยานแห่งชาติทั่วประเทศเปิดให้ประชาชนท่องเที่ยวในอุทยานแห่งชาติฟรี ในส่วนของจังหวัดเพชรบูรณ์นั้น อุทยานแห่งชาติน้ำหนาว อุทยานแห่งชาติตาดหมอก และอุทยานแห่งชาติเขาค้อ มีนักท่องเที่ยว ท่องเที่ยวในอุทยานอย่างคึกคักทั้ง 3 อุทยาน ภายใต้มาตรการป้องกันโควิด-19 แบบวิถี New Normal ตามข้อกำหนดของอุทยานฯอุทยานแห่งชาติตาดหมอก สามารถรองรับนักท่องเที่ยวในแต่ละวัน จำกัดจำนวน 150 คนต่อวัน ส่วนอุทยานแห่งชาติเขาค้อ จำกัดนักท่องเที่ยวเที่ยวในอุทยานฯ วันละ 300 คน  อุทยานแห่งชาติทุกแห่งในจังหวัดเพชรบูรณ์ ยินดีต้อนรับและพร้อมอำนวยความสะดวกแก๋นักท่องเที่ยว ซึ่งแต่ละแห่งมีความงดงามของธรรมชาติที่แตกต่างกันไปในแต่ละอุทยานฯ สอบถามรายละเอียดได้ที่ ศูนย์บริการนักท่องเที่ยวของอุทยานฯ ทุกแห่งหัวหน้าอุทยานแห่งขาติน้ำหนาว กล่าวเพิ่มเติมว่า ในส่วนของอุทยานแห่งชาติน้ำหนาว ซึ่งเป็นอุทยานฯลำดับที่ 5 ของประเทศ นักท่องเที่ยวจะได้สัมผัสความงดงามของมนต์เสน่ห์แห่งเทือกเขาเพชรบูรณ์ ซึ่งอุทยานแห่งชาติน้ำหนาว ยินดีต้อนรับนักท่องเที่ยว มาสัมผัสธรรมชาติที่สวยงามและความหนาวเย็น ที่มีอุณหภูมิลดลงเหลือเลขเพียงหลักเดียวนักท่องเที่ยวที่ประสงค์ท่องเที่ยวภายในอุทยานฯ ขอความร่วมมือปฏิบัติตามข้อกำหนดของการท่องเที่ยวอุทยานฯ และมาตรการป้องกันโควิด-19 อย่างเคร่งครัด สอบถามข้อมูลเพิ่มเติมได้ที่ ศูนย์บริการนักท่องเที่ยวอุทยานแห่งชาติน้ำหนาว โทร.06-1042-8234